Umah Gayo

Umah Gayo adolah rumah adat urang Gayo nan taseba di Aceh. Rumah adat iko babantuak rumah pangguang nan panjang. Rumah iko dapek diuni dek babarapo kaluarga.Salwin, S., & Hendra, A. (2019). TIPOLOGI ARSITEKTUR TRADISIONAL GAYO. Arsitekno, 1(1), 14-25.

Sapinteh Umah Gayo tampak samo jo Rumah Aceh. Kasamoannyo ado pado konstruksi bantuaknyo nan rumah pangguang. Samantaro desain interior, ragi, sarato rononyo mampunyoi pabedaan. Kini, Umah Gayo alah mulai jarang tasuo dibandiangkan Rumah Aceh.

 Jinih 
jmpl|Umah Pitu Ruang
Umah Gayo dibangun dalam bantuak pangguang dan mamanjang. Arah bangunan atau orientasinyo ditandoi jo adonyo janjang jo tareh atau surambi di muko rumahnyo. Manuruik orientasi bangunannyo, ado tigo jinih rumah:

 Umah lintang
 Umah bujur
 Umah sirong gunteng

Umah lintang marupokan rumah nan dibangun jo orientasi dari timur ka barat. Bagian muko rumah umumnyo talatak di sisi timur. Rumah jinih ko marupokan rumah nan paliang umum dibangun. Samantaro umah bujur adolah umah nan dibangun jo orientasi dari utara ka selatan. Jinih rumah ciek lai yaitu umah sirong gunteng (bahaso Gayo: "rumah serong guntiang"), rumah nan mampunyoi orientasi indah manantu.

Umah Gayo dibangun jo banyak tiang nan manantukan ruang nan dibantuak dalam rumah. Sisi leba dari rumah mampunyoi 3-4 tonggak nan maasiakan batasan 2-3 ruang. Samantaro sisi panjang dari rumah mampunyoi 6-9 tonggak nan maasiakan batasan 5-8 ruang. Dari hal iko, Umah Gayo dapek dibagi ka dalam 4 jinih tipologi ruang.

 Ragi 
Umah Gayo mampunyoi ragi jo rono nan manjadi ciri khasnyo nan mambedakan jo arsitektur aceh lainnyo. Ragi jo rono ko mampunyoi baragam arati. Ragi nan manjadi ornamen pado Umah Gayo idenyo didapek dari alam ataupun bantuak-bantuak geometris.
jmpl|Ragi pado Umah Gayo saisuak
jmpl|Ragi pado atok Umah Gayo
Macam-macam ragi nan diukia di Umah Gayo:

 Emun beriring ("awan baririk") bamakna pasatuan jo kasatuan.
 Emun mutumpuk ("awan batumpuak") bamakna musyawarah mupakaik
 Emun berkune ("awan bacabang") bamakna panunjuak arah
 Emun berangkat ("awan bararak") bamakna marapikan barisan untuak basatu
 Emun mupesir ("awan bacarai") bamakna bapisah untuak mambangun kalompok nan baru, tando dapek tagak surang.
 Puter tali ("tali bapilin") bamakna basatu taguah bacarai runtuah
 Pucuk rebung ("pucuak rabuang") bamakna bahu mambahu dalam masyarakaik
 Cucuk penggong bamakna manjago adat jo budaya Gayo
 Sarak opat ("kadudukan nan ampek") bamakna ampek unsua masyarakaik Gayo nan bapadu, tadiri ateh reje, imem, petue, jo rayat.
 Lelayang ("layang-layang") bamakna manjago etika jo nilai luhua dimanopun barado
 Nege ("nago") bamakna palinduang jo panjago gunuang-gunuang
 Iken ("ikan") bamakna kasatiaan jo pangabdian ka rajo
 Kurik ("ayam") bamakna kakayoan alam nan indak tainggo di Tanah Gayo
Peger ("paga") bamakna patahanan dari pangaruah lua Gayo
Bunge ("bungo") bamakna subua, suki, jo elok
Matan lao ("matoari") bamakna asa kahidupan
Ulen ("bulan") bakmana paputaran wakatu
Tekukur bamakna suki

Samanjak Islam masuak ka Tanah Gayo, unsua-unsua binatang mulai ditinggakan dek larangan agamo untuak maniru gambaran binatang ataupun mailakkannyo sabagai objek panyambahan.

Rono pado Umah Gayo ado limo rono, yaitu:

 Putiah bamakna ulama
 Kuniang bamakna rajo
 Sirah bamakna palime (palimo) sabagai panando kabaranian
 Ijau bamakna panasihaik dalam masyarakaik Gayo
 Itam bamakna masyarakaik

Rono-rono tasabuik manjadi rono nan indak tapisahkan dari urang Gayo. Kalimo rono ko dipakai indak anyo di Umah Gayo, tapi di baju adat jo karajinan tangan.

 Galeri 

 Caliak juo 

 Rumah Aceh
 Urang Gayo

 Rujuakan